Държавен вестник, бр. 110, 2025 г., стр. 35

БРОЙ  110	
Д Ъ Р Ж А В Е Н  В Е С Т Н И К 	
СТР.  35   
2.2. Трета степен на професионална квалификация по професията 
Придобилият трета степен на професионална квалификация по професията 
„Металургия на цветните и благородните метали“ изпълнява дейности, свързани с 
осигуряване, провеждане и контрол на технологичните процеси в металургичното 
производство. Завършилият обучението за придобиване на трета степен следи за правилното 
протичане на производствените процеси и методите за експлоатация, техническо обслужване 
на машини и съоръжения за транспортиране на материали – транспортни ленти, 
хидротранспорт, пневмотранспорт и шихтоподготовка на материалите, металургични пещи и 
спомагателни съоръжения, съоръжения за пирометалургично рафиниране, апарати и 
съоръжения за хидрометалургична преработка, помпи и комуникации, разливъчни машини и 
съоръжения, и електролизни инсталации. Придобилият трета степен на професионална 
квалификация по професията „Металургия на цветните и благородните метали“ разчита 
схеми, чертежи и прилага своите знания за ролята им в технологичния процес – металургия на 
цветните и благородните метали. Определя вида и качеството на суровините и готовата 
продукция чрез анализи и изпитания. Той използва съвременни софтуерни продукти, 
предприема своевременни мерки при отклонение от нормите. Контролира технологичната 
последователност при производствените дейности. 
Придобилият трета степен на професионална квалификация по професията 
„Металургия на цветните и благородните метали“ поема отговорности за провеждане и 
контрол на технологичните процеси, за металургични оценки за суровините, рационално 
използване на материалите, енергия и труд, за произвеждане на продукция с високо качество. 
Оценява качеството на работата в съответствие със стандарти, вътрешни и външни критерии. 
Анализира и регулира показанията на контролно-измервателната техника. Придобилият трета 
степен на професионална квалификация по професията „Металургия на цветните и 
благородните метали“ е подчинен на преките си ръководители – инженер-металурзите. При 
изпълнението на ежедневните си трудови задачи спазва стриктно технологичните инструкции 
на работното си място, спазва изискванията за здравословни и безопасни условия на труд и за 
пожарна и аварийна безопасност, и следи за безопасността на работния екип, за който 
отговаря. 
Придобилият трета степен на професионална квалификация по професията 
„Металургия на цветните и благородните метали“ може да работи във всички предприятия и 
фирми с предмет на дейност добив и обработка на цветни и благородни метали и сплави. 
Важни за упражняване на професията личностни качества са: отговорност, креативност 
и съобразителност, организираност и концентрация на вниманието, технически усет, 
издръжливост на напрегната работа и стрес и работа в среда, предполагаща особен риск 
(работа с киселини, високи температури, автоматизирани устройства и други) и металургични 
стопилки (течен метал, шлаки, щейни, алкални стопилки). Придобилият трета степен на 
професионална квалификация по професията „Металургия на цветните и благородните 
метали“ отговаря за работата на други работници. Работното му време е съобразено с видовете 
работни места и сменния режим на предприятието при спазване на действащото трудово 
законодателство. 
Работната среда на придобилия трета степен на професионална квалификация по 
професията „Металургия на цветните и благородните метали“ се характеризира с работа в 
помещения, в които може да има повишен шум, на работни площадки и обекти на закрито и 
открито, понякога при неблагоприятни атмосферни условия, с използване на вещества,  които 
могат да бъдат потенциално опасни, високи температури, съоръжения, като транспортни